Document ID: 32004R2044

KOMISSION ASETUS (EY) N:o 2044/2004,
tehty 29 päivänä marraskuuta 2004,
banaanien A-, B- ja C-tuontitariffikiintiöiden kunkin perinteisen toimijan viitemäärään sovellettavien mukautuskertoimien vahvistamisesta vuodeksi 2004
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1) ja erityisesti sen 20 artiklan,
ottaa huomioon neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan menettelyn osalta 7 päivänä toukokuuta 2001 annetun komission asetuksen (EY) N:o 896/2001 (2) ja erityisesti sen 5 artiklan 3 kohdan,
sekä katsoo seuraavaa:
(1)
Neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan menettelyn osalta 7 päivänä toukokuuta 2001 annetun komission asetuksen (EY) N:o 896/2001 4 artiklan 1 kohdassa määritellään perinteisten A/B- ja C-toimijoiden viitemäärän laskentatapa vuosille 2004 ja 2005 sen perusteella, kuinka toimija on käyttänyt tuontitodistuksia viitevuoden aikana.
(2)
Jäsenvaltioiden asetuksen (EY) N:o 896/2001 5 artiklan 2 kohdan mukaisesti antamien ilmoitusten mukaan näin määriteltyjen viitemäärien yhteismäärä vuodelle 2004 on 2 197 147,342 tonnia kaikkien perinteisten A/B-toimijoiden osalta ja 630 713,105 tonnia kaikkien perinteisten C-toimijoiden osalta.
(3)
Poiketen siitä, mitä asetuksen (EY) N:o 896/2001 5 artiklan 3 kohdassa säädetään, 19 päivänä marraskuuta 2003 annetussa komission asetuksessa (EY) N:o 2036/2003 (3) ei vahvisteta väliaikaisesti perinteisten toimijoiden viitemääriin sovellettavia A-, B- ja C-tariffikiintiöiden mukautuskertoimia vuodeksi 2004, jotta voitaisiin toteuttaa erittäin vakavien tapausten muodostamien erityistilanteiden johdosta perusteltuja aiheellisia toimenpiteitä ja ottaa huomioon vireillä olevat oikeudenkäyntimenettelyt.
(4)
Lopulliset vuonna 2004 käytettävissä olevat määrät ovat A/B-tariffikiintiön osalta 5 731,658 tonnia ja C-tariffikiintiön osalta 5 642,248 tonnia. Olisi vahvistettava asetuksen (EY) N:o 896/2001 5 artiklan 3 kohdan mukaisesti mukautuskertoimet, joita sovelletaan sekä A/B- että C-luokan kunkin perinteisen toimijan erityiseen viitemäärään, ja kumottava asetus (EY) N:o 2036/2003.
(5)
Olisi säädettävä tuontitodistusten myöntämisestä käytettävissä olevia määriä vastaavasti.
(6)
Tämän asetuksen säännösten olisi tultava voimaan viipymättä, jotta tuontitodistuksia voitaisiin myöntää mahdollisimman pian.
(7)
Tässä asetuksessa säädetyt toimenpiteet ovat banaanin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 404/93 18 artiklassa säädetyissä A/B- ja C-tariffikiintiöissä sovellettava asetuksen (EY) N:o 896/2001 5 artiklan 3 kohdassa säädetty mukautuskerroin vuodeksi 2004 on:
-
kunkin perinteisen A/B-toimijan osalta: 1,00261,
-
kunkin perinteisen C-toimijan osalta: 1,00894.
Jäsenvaltioiden toimivaltaisten viranomaisten on ilmoitettava kyseessä oleville toimijoille niiden tämän artiklan mukaisesti mukautettu viitemäärä viimeistään 3 päivänä joulukuuta 2004.
2 artikla
Toimijat voivat jättää todistushakemuksia 7 ja 8 päivänä joulukuuta 2004.
Perinteisen toimijan jättämissä tuontitodistushakemuksissa haettu määrä ei hylkäämisen uhalla saa olla suurempi kuin 1 artiklan mukaisesti ilmoitetun viitemäärän ja toimijalle vuodeksi 2004 myönnettyihin tuontitodistuksiin liittyvien määrien summan välinen erotus.
Kansallisten toimivaltaisten viranomaisten on annettava tuontitodistukset viipymättä.
3 artikla
Kumotaan asetus (EY) N:o 2036/2003.
4 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä marraskuuta 2004.

Labels: 3
17